**GAZDASÁGI PROGRAM**

**NAGYTARCSA KÖZSÉG**

**ÖNKORMÁNYZATA**



2020-2025 évekre

**Elfogadva: 2020. április 14-én a**

**…./2020. sz. polgármesteri határozattal**

**Bevezetés**

A gazdasági program elkészítésére a Magyarország helyi önkormányzatairól szóló 2011. évi CLXXXIX. törvény 116. § (5) bekezdésében megfogalmazott kötelezés alapján került sor. A gazdasági program elkészítésének célja, hogy az Önkormányzat képviselő-testülete a ciklusának időtartama alatt egy egységes, előre meghatározott célrendszer szerint működjön, fejlődjön. A gazdasági program összeállítása során az alábbiak kerültek figyelembevételre:

- a képviselő-testület, polgármester elképzelései,

- az Önkormányzat lakossága, önszerveződő közösségei (civil szervezetek) által megfogalmazott elképzelések, igények,

- az Önkormányzat jelenlegi, illetve várható pénzügyi helyzete.

A gazdasági programban meghatározott célkitűzések eléréséhez a képviselőtestületnek két irányba is koncentrálnia kell:

- egyrészt a célkitűzések egymásra épülő megvalósítására, másrészről

- a szükséges anyagi források, eszközök megteremtésére.

A célkitűzések megvalósításakor a képviselő-testületnek ügyelnie kell arra, hogy az egyes elképzelések úgy valósuljanak meg, hogy azok a legfőbb célként meghatározottakat segítsék, járuljanak hozzá a részcélok megvalósításához. A jelen gazdasági programban meghatározott célok, elképzelések megvalósításához biztosítani kell a szükséges anyagi eszközöket, valamint vagyont. Az anyagi eszközök, valamint a vagyon megteremtéséhez nem elegendőek a szokásos, évről évre keletkező források (állami támogatások), hanem szükség van

- a pályázati lehetőségek felkutatására, illetve

- az Önkormányzat sajátosságainak kihasználása alapján új lehetőségek keresésére, illetve a meglévő anyagi források nagyobb mértékű kihasználására.

Azt is látni kell, hogy nagyobb léptékű fejlesztésre, beruházásra csak akkor nyílik lehetőség, ha arra központi vagy pályázati forrás van.

**1. Nagytarcsa község gazdasági helyzetét alapvetően befolyásoló körülmények**

* 1. **A kormány gazdaságpolitikai célkitűzései**

A kormány gazdasági programja kitér az állam, a gazdasági, az egészségügyi és az oktatási reformra. A modern, szolgáltató közigazgatás reformja keretében a kormány:

– folytatni kívánja a korábban megkezdett elektronikus önkormányzati szolgáltatások általánosítását, kibővítését,

– felülvizsgálja az önkormányzatok és a hivatalok által ellátandó feladatokat.

**2. Nagytarcsa község gazdasági helyzete és a várható változások**

**2.1. A vagyoni helyzet**

Az Önkormányzat vagyona a 2019. évi zárómérleg alapján **6.424.817 ezer** forint.

A vagyon az elmúlt négy évben növekedést mutat, melynek oka az Önkormányzat sikeres vagyongazdálkodási politikája:

– saját erőből, önkormányzati forrásokból fejlesztéseket tudott megvalósítani,

– sikeres pályázatokon vett részt, és annak eredményeképpen is nőtt a vagyon.

**2.2. A pénzügyi helyzet**

Az Önkormányzat pénzügyi, likviditási helyzetét az elmúlt négy évben az alábbiak jellemezték:

Az Önkormányzatnak a fizetőképessége fenntartásához

– külön állami támogatást nem kellett igénybe vennie,

– fejlesztési hitel felvételére nem került sor,

– a pénzügyi egyensúly, a folyamatos likviditás biztosítva volt.

**2.3. A gazdasági program anyagi forrásainak megteremtése**

Az Önkormányzat a gazdasági programban meghatározott célkitűzések megvalósításához szükséges anyagi források biztosítása érdekében a következő feladatokat rögzíti:

– Az Önkormányzat saját működési bevételeinek növelési lehetőségeit meg kell keresni.

– A Képviselő-testület nyomon követi a költségvetési támogatási rendszert, és az elképzeléseivel összhangba hozva igyekszik kihasználni a támogatási rendszer nyújtotta előnyöket.

– Az Önkormányzat törekszik arra, hogy a gazdasági programjában meghatározott célkitűzéseket lehetőség szerint minél több pályázati forrás bevonásával valósítsa meg.

**3. A gazdasági program**

**3.1. Fejlesztési elképzelések**

Nagytarcsa Község Önkormányzata a 2020-2025. évekre a következő általános fejlesztési elképzeléseket határozza meg. (A konkrét fejlesztési elképzeléseket a gazdasági program további részei, az adott témakörhöz kapcsolódóan tartalmazzák.)

**Település-fejlesztés**

Az Önkormányzat 2020 évben befejezi a helyi építési szabályzat módosítást és ezzel a 2004 évben elfogadott fejlesztési célok megvalósultak.

2020 évtől az Önkormányzatnak ~ 120 ha terület áll rendelkezésre, hogy kiemelt fejlesztési területek kijelölésével új beruházásokat valósítson meg, amely beruházás – a fejlesztést befejezően – több milliárdos bevételi forrást jelent.

2020 évtől új 5 éves időintervallum áll rendelkezésre, hogy a helyi építési szabályzat módosításával újabb ~ 20 ha terület kerüljön övezeti átsorolásra, rendezve a jelenlegi „fehér foltok” övezeteit.

**Infrastruktúra**

Az infrastrukturális fejlesztések pozitív irányba befolyásolják a település fejlődését. Az infrastruktúra-fejlesztést gyakran más fejlesztésekkel elért eredmények kényszerítik ki, illetve a megvalósult infrastruktúra gyakran újabb fejlesztési igényeket indukál, illetve megnyitja a továbblépés lehetőségét. Az Önkormányzat ezért fontosnak tartja

* a közúthálózat,
* a járda,
* a csatornahálózat,
* a vízvezetékrendszer,
* a szennyvízcsatorna rendszer,
* a villamos energia,
* a gáz,
* a közvilágítás folyamatos bővítését, karbantartását, felújítását.

**Az ivóvíz hálózati rendszer és csapadékvíz- elvezető rendszer felújítása**

Az Önkormányzat biztosítja az ivóvízellátás szolgáltatást.

Az ivóvízzel történő ellátás a DPMV Zrt. szolgáltatón keresztül történik, melyben az Önkormányzat részben tulajdonos.

Az ivóvíz hálózat, valamint a csapadékvíz-elvezető rendszer felújítása a településen abszolút prioritás.

**Az informatika**

– az Önkormányzat honlapjának elért színvonalát meg kell őrizni úgy, hogy az alkalmas legyen az Önkormányzattal és intézményeivel kapcsolatos fontosabb tájékoztatás biztosítására,

– az Önkormányzat facebook oldalának üzemeltetése a széles körű információ átadás segítségével,

– az önkormányzati feladatellátásban közreműködő, az informatikai eszközök használatát is igénylő területeken a megfelelő színvonalú eszközök biztosítása,

– a Képviselő-testületi és bizottsági ülések megfelelő minőségben történő online közvetítési lehetőségeinek kiépítése.

**Környezetvédelem**

- Parlagfűirtás,

- Általános gyommentesítés

- Közterületeink virágosítása, parkosítás

**Oktatás, művelődés**, **sport**

- Tehetséges, szociálisan rászorult tanulók támogatása (étkezés, Bursa)

- Falunap, Liget-fesztivál, Gyereknap megtartása

- Ünnepeink megtartása, színvonalának, az azon való résztvevők számának növelése

- Könyvtár szolgáltatási színvonalának emelése

- Múzeum szolgáltatási színvonalának emelése

- Programok szervezése minden korosztály részére

- Óvodai férőhelyek bővítése

- Bölcsőde építése

- Grund fejlesztése

- Játszóterek létesítése, meglévő játszó terek szükség szerinti karbantartása

**Szociális és egészségügyi ellátás**

- Jelenlegi szociális és egészségügyi rendszer fenntartása

- Szociálisan rászorult személyek támogatása (idős, magányos, beteg emberek támogatása)

- Meghatározott oltások ingyenesen vagy kedvezményesen hozzáférhetővé tétele

**Közbiztonság**

- Jó együttműködés fenntartása a rendőrséggel

- Közterületek, rendezvények rendjének megőrzése

- Együttműködés a polgárőrséggel

**Civil szervezetek, nemzetiségi Önkormányzat**

- Szlovák Nemzetiségi Önkormányzattal való szoros együttműködés

- Nyári táborok biztosítása

- Civil szervezetek támogatása

- Lakosok aktív közreműködésének kérése rendezvények lebonyolításánál

**3.2. Munkahelyteremtés**

- Új vállalkozások elindításának, letelepedésének elősegítése

**3.3. Településfejlesztési politika**

- Információs táblák kihelyezése

- Épített környezetünk, műemlékeink állapotának megőrzése, javítása

- Településszerkezeti és szabályozási terv felülvizsgálata, módosítása

**4. Pénzügyi és adópolitika**

- Évente fejlesztési, beruházási tartalék képzése

- Adónemek felülvizsgálata, adózási fegyelem növelése

- Pályázatokhoz szükséges önerőalap biztosítása

- Folyamatos pályázati lehetőségek kihasználása

**5. Közigazgatás, közszolgáltatás**

- Ügyfélbarát önkormányzati szolgáltatói tevékenység kialakítása községünkben

- Elektronikus ügyintézés folyamatos megvalósítás

- Központi gazdasági és közigazgatási intézkedésekhez, változásokhoz a legmegfelelőbb szervezeti rendszer létrehozása

- Egészségügyi, védőnői szolgáltatás fejlesztése

- Településüzemeltetés (köztemető fenntartása, a közvilágításról való gondoskodás, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása)

- Piac biztosítása: a kistermelők, őstermelők számára - jogszabályban meghatározott termékeik - értékesítési lehetőségeinek biztosítása

**Konkrét fejlesztések, fejlesztési prioritások a következő öt évben:**

* J**árdaépítési és felújítási program beindítása**

Lakosság bevonásával, a szükséges anyagköltség önkormányzati biztosítása mellett

* **Útépítés, karbantartási program**

Új szilárd burkolatú utak építése, a település belterületi útjainak folyamatos karbantartása

* **Középületek korszerűsítése, megújuló energia felhasználása**

A hivatal, iskola, óvoda energetikai fejlesztése: hőszigetelés, fűtés, világítás.

* **Bölcsőde, Művelődési Ház építése, felújítása**

Európai Uniós támogatással helyi bölcsőde megépítése, bölcsődei férőhelyek teremtése a településre költöző fiatalok támogatásaként.

Művelődési Ház felújítása, üzemeltetése

* **Általános Iskola fenntartásának elősegítése**

Az iskola az önkormányzat fenntartása alól kikerült, azonban az önkormányzatnak figyelemmel kell kísérnie és erejéhez mérten támogatnia kell iskolánk működését. Az iskolának továbbra is szerves részét kell alkotnia településünk életének.

* **Településüzemeltetés színvonalának fejlesztése**

Településüzemeltetési feladat ellátása (pl. közterület-gondozás, játszótér és parkok karbantartása, hulladékgyűjtők ürítése stb.) a Nagytarcsai Közszolgáltató Kft. közreműködésével

* **Csapadékvíz-elvezetés**

Az ivóvíz hálózati rendszer és csapadékvíz- elvezető rendszer felújítása részletekben, folyamatosan.

* **Környezetvédelem**

Szelektív hulladékgyűjtés lehetőségének kiterjesztése. A veszélyes hulladékgyűjtés rendszeressé tétele. Évente egyszer szemétszedés (Te szedd akcióhoz). Illegális szemétlerakás megakadályozása.

* **Közbiztonság**

A rendőrség feladatának segítése, munkájuk támogatása. Együttműködés a polgárőrséggel, támogatás nyújtása a munkájukhoz.

* **Hagyományőrzés, a jövő nemzedéke**

Nagyobb figyelmet kell fordítanunk a gyerekekre, fiatalokra. Növelni kell a faluhoz való kötődésüket, elköteleződésüket szép élményekkel, ismeretekkel, közös programokkal, versenyekkel.

* **Időskorúak, rászorulók gondozása, támogatása**

A Szociális Segítő Szolgálat - tevékenysége keretében - rendszeresen támogatást nyújt a településen elő rászorulóknak, időskorúaknak folyamatosan vizsgálva, hogy milyen egyéb tevékenység bevezetésével nyújthat még komplexebb szolgáltatást.

* **Pénzügyi egyensúly megteremtése**

Úgy fejleszteni a települést, hogy folyamatosan fenntartsuk és megőrizzük pénzügyi stabilitást. Folyószámlahitel – amennyiben szükséges - kizárólag az évközi likviditási egyensúly kezelésére szolgáljon.